करोड़ों की मशीनरी, लाखों की लग्जरी गाड़ियां बर्बाद; शादी के जेवर तक बह गए, मकानों में ताले
Haryana Ambala Flood Situation Latest Update; Follow Ambala Flood And Tangri River Damage Photos, Videos And Reports On Dainik Bhaskar. अंबाला में बाढ़ का पानी उतरने लगा है लेकिन टांगरी नदी की मचाई तबाही का मंजर अब हर तरफ दिख रहा है। बाढ़ के पानी से दुकानों में करोड़ों की मशीनरी खराब हो गई
अंबाला में 15 दिन बाद बाढ़ का पानी उतरने लगा है लेकिन घग्गर, मारकंडा, नरवाना ब्रांच, टांगरी नदी और सतलुज यमुना लिंक(SYL) नहर से आए पानी की मचाई तबाही का मंजर अब चारों तरफ दिख रहा है। बाढ़ के पानी से दुकानों में करोड़ों की मशीनरी खराब हो गई। गैराज-शोरूम में लाखों की लग्जरी गाड़ियां भी बर्बाद हो गई। किसी के घर का फर्नीचर बह गया तो किसी के पशु।
कहीं बिजली-पानी की सप्लाई ठप पड़ी है तो कहीं लोग बाढ़ के डर से मकानों को ताले लगा राहत शिविरों में रह रहे हैं। बच्चों की पढ़ाई ठप हो गई। मां-बाप ने बच्चे रिश्तेदारों के घर भेज दिए। जिनके पास कोई और ठिकाना नहीं था, वे दुकान के शेड के नीचे पनाह लिए हुए हैं। एक घर से शादी की नकदी-जेवर से भरा संदूक ही बह गया।
स्थिति यह है कि अभी भी कई घरों में पानी भरा हुआ है। खाने-कमाने से बेबस लोग सड़क पर रात गुजारने को मजबूर है।
तस्वीरों में देखिए अंबाला में बाढ़ से हुई बर्बादी का मंजर... 
